als_Latn dik_Latn sag_Latn
‘Mishi i pulës’, në fund të ditës vendoset për importin nga HolandaPublikuar 4 months ago në Alsat-M
Deri në fund të ditës do të dihet nëse shteti do të zbatojë ndalesë për importin e mishit të pulës, përpunimit të tij, dhe vezëve nga Holanda pas njoftimeve se në një fermë atje është zbuluar lloj i ri i gripit të shpendëve që bartet edhe te njerëzit. Drejtori i Agjencisë së ushqimit dhe veterinarisë, Zoran Popovski, thotë se shërbimet profesionale tashmë mbledhin informacione pas së cilës pritet të dalin me masa konkrete.“Agjencia e veterinarisë dhe ushqimit i ndjek udhëzimet e Komisionit Evropian në lidhje me parandalimin e influencës aviare të gripit të shpendëve. Gjatë ditës ne do t’i marrim të gjitha informacionet e nevojshme dhe do t’i thërrasim shërbimet profesionale me qëllim që të shohim hapat e më tejshëm në raport me dukurinë e gripit të shpendëve në Holandë. Mund të pritet edhe ndalesë importi, por megjithatë duhet t’i presim udhëzimet e Komisionit Evropian që të shohim nëse do të zbatojnë ndalesë të mishit të shpendëve”, tha Zoran Popovski, Drejtor i Agjencisë së ushqimit dhe veterinarisë.Dje në një fermë të fshatit Hekendorp në pjesën qendrore të Holandës, është zbuluar një lloj i lartë patogjen i gripit të shpendëve që është vdekjeprurës për shpendët, ndërsa nga ai, siç njoftuan autoritetet holandeze, mund të infektohen edhe njerëzit. Një virus tjetër i rrezikshëm është zbuluar edhe në një fermë të rosave në Jorkshir. Rreth kësaj ferme është krijuar një zonë për mbikëqyrje në diametër prej 10 kilometrave. Autoritetet paralajmëruan se do t’i zhdukin të gjitha 6 mijë rosat që të parandalohet përhapja. Pas kësaj, Komisioni Evropian zbatoi ndalesë të përkohshme transporti të shpendëve në diametër prej një kilometri rreth të gjitha fermave të shpendëve në Holandë dhe Jorkshir. Pritet që në Evropë të ndërmerren masa parandaluese që do t’i përfshijnë zonat kritike ku gjenden fermat e shpendëve, të cilave do t’u ndalohet shitja e çfarëdolloj prodhimi nga pula në vende të tjera anëtare të BE-së dhe në vende të treta. Verica Pavlloska
als_Latn als_Latn